Diari Oficial de la Generalitat Valenciana


Sumari del DOGV 4202, del 04-03-2002 (2002/1984)

Notificació a la senyora Concha Telle. Expedient número 16/2001.
----------------------------------------------------------------

### Dades del document

Número de DOGV
:   4202

Data del DOGV
:   04-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1984


Organisme emissor
:   Agència Valenciana del Turisme

Tipus de document
:   Anunci

Notificació a la senyora Concha Telle. Expedient número 16/2001. [2002/A1984]
  
Per no haver sigut possible notificar de forma personal i directa a l'interessat la resolució del president executiu de l'Agència Valenciana del Turisme de data 31 de desembre del 2001, que estimava parcialment el recurs d'alçada interposat per la senyora Concha Telle, recaiguda en l'expedient sancionador 16/2001-A incoat a la senyora Concha Telle com a titular de l'apartament, situat al carrer de Maestro Parada, 2, 1r H de Torrevieja (Alacant), es procedeix a la seua publicació en el Diari Oficial de la Generalitat Valenciana a efectes del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 13 de febrer de 2002.- El president executiu: Roc Gregori i Aznar.
  
Amb data 31 de desembre de 2001, el president executiu de l'Agència Valenciana del Turisme, ha dictat la següent resolució:
  
«Resolució del president executiu de l'Agència Valenciana del Turisme, per la qual s'estima parcialment el recurs d'alçada interposat per la senyora Concha Telle com a titular de l'apartament, situat al carrer de Maestro Parada, 2, 1r H de Torrevieja (Alacant).
  
Vist el recurs d'alçada interposat per la senyora Concha Telle, com a titular de l'apartament, situat al carrer de Maestro Parada, 2, 1r H de Torrevieja (Alacant), contra la Resolució sancionadora del cap del Servei Territorial de Turisme d'Alacant, de data 10 de juliol del 2001.
  
Fets
  
1. El cap del Servei Territorial de Turisme d'Alacant, en la resolució sancionadora citada, va imposar a la senyora Concha Telle, com a titular de l'apartament situat al carrer de Maestro Parada, 2, 1r H de Torrevieja, (Alacant) i en virtut d'una reclamació formulada per un usuari d'aquest apartament, una sanció de multa de dues-centes mil pessetes (200.000 PTA / 1.202,02 euros), per infracció a la normativa turística, en no estar inscrit en el Registre d'Apartaments Turístic.
  
2. Contra la dita resolució la senyora Concha Telle va interposar un recurs d'alçada en què sol·licitava que es rebaixara la multa de la resolució sancionadora, basant-se en les següents al·legacions, que a continuació i de forma succinta s'exposen:
  
- Que manca de recursos econòmics (adjunta còpia de l'última nòmina del seu marit, obrer, i d'ella mateixa, netejadora) i que mai no ha explotat l'apartament; únicament volia pagar la comunitat i els impostos que comporta.
  
- Que ignorava aquesta llei i està d'acord a pagar una multa, però considera la quantitat de 200.000 pessetes excessiva i injusta, i que inclús han hagut de tornar al seu amo l'apartament en no tenir diners per a fer les escriptures en el Registre de la Propietat, ja que l'havien donat al seu marit a canvi d'una obra que no li pagaven.
  
Fonaments jurídics
  
1. L'article 2.1 del Decret 30/1993, de 8 de març, del Govern Valencià, pel qual s'aprova el Reglament d'Apartaments Turístics, Vil·les, Xalets, Bungalous i semblants disposa que:
  
?Es consideren apartaments turístics els immobles, qualsevol que siga la seua configuració i característiques, l'ús dels quals se cedisca per mitjà de preu, una o més vegades durant un any, per a habitació ocasional de persones no residents habitualment en la localitat, o que els ocupen amb fins vacacionals o d'oci?.
  
2. L'article 4.4 del citat Decret 30/1993, estableix que:
  
?Es denomina unitat d'allotjament turístic l'apartament, vil·la, xalet, bungalou o semblant que es destine al trànsit turístic directament per qui, amb títol bastant, tinga la seua disposició-
  
3. Els articles 16.2 i 33 del citat Decret 30/1993, respectivament estableixen que:
  
Article 16.2 ?En el cas de conjunt d'apartaments turístics i unitats d'allotjament turístic s'haurà de formular una sol·licitud de classificació al Servei Territorial de Turisme, corresponent al lloc d'ubicació de l'allotjament.-
  
Article 33 €Perquè els apartaments puguen ser cedits per al seu ús o gaudi turístic hauran de complir les prescripcions contingudes en la present norma, i seran responsables del seu incompliment la persona o empresa explotadora d'estos.-
  
4. L'article 51.3 de la Llei 3/1998, de 21 de maig, de Turisme de la Comunitat Valenciana, disposa que constitueixen infraccions administratives de caràcter greu:
  
?No comunicar, declarar o notificar a l'administració el desenrotllament d'una activitat turística quan siga requisit necessari per a la iniciació del seu exercici.-
  
5. Durant la tramitació de l'expedient ha quedat acreditat que la recurrent, la senyora Concha Telle, com a titular de l'apartament situat al carrer de Maestro Parada, 2, 1r H de Torrevieja, ha destinat al trànsit turístic un allotjament turístic, sense haver obtingut autorització i/o classificació de l'apartament explotat, la qual cosa constitueix una infracció a la normativa anteriorment transcrita, i és qualificada com a greu per l'article 51.3 de la Llei 3/1998, de Turisme de la Generalitat Valenciana.
  
6. Respecte a l'al·legació de la recurrent sobre el caràcter excessiu i injust de la sanció imposada de 200.000 pessetes i tenint en compte les còpies de les últimes nòmines que adjunta al seu recurs, ha d'estimar-se la dita al·legació i aplicar-se a aquest supòsit el que disposa l'article 131.3 de la Llei 30/1992, de 26 de novembre, modificada per la Llei 4/1999, i l'article 54 de la Llei 3/1998, de 21 de maig, de la Generalitat Valenciana, de Turisme de la Comunitat, que determinen que en la imposició de sancions, es guardarà la deguda adequació entre la gravetat dels fets constitutius de la infracció i la sanció aplicada.
  
7. És per tot això, perquè, tot i haver quedat acreditat que va destinar al trànsit turístic una unitat d'allotjament turístic sense tenir-la inscrita en el Registre d'Apartaments Turístics, les circumstàncies exposades en el fonament de dret anterior obliguen a estimar parcialment el recurs d'alçada, reduint les sancions imposades en la resolució sancionadora objecte de recurs.
  
Resolució
  
En virtut del que disposa el Decret 45/1996 (DOGV de 28 de març de 1996), resolc:
  
Estimar parcialment el recurs d'alçada interposat per la senyora Concha Telle, com a titular de l'apartament situat al carrer de Maestro Parada, 2, 1r H d'Alacant, contra la resolució sancionadora del cap del Servei Territorial de Turisme d'Alacant de data 10 de juliol del 2001, anul·lant la sanció imposada de multa de dues-centes mil pessetes (200.000 PTA/1.202,02 euros) i imposant la sanció de multa de deu mil pessetes (10.000 PTA / 60,10 euros).
  
Contra la present resolució, que posa fi a la via administrativa, podrà interposar-se un recurs contenciós administratiu davant de la Sala Contenciosa Administrativa del Tribunal Superior de Justícia, dins del termini de dos mesos, comptadors des de l'endemà de la recepció d'esta, d'acord amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.